Wat gis: Cool in Elgin | Netwerk24
11 Maart 2020 00:00
Sluit op 1 en 2 Mei aan by Elgin se wynkelders om die Cool-wynfees te geniet.
Oor minder as twee maande gaan die wynplase in en om Grabouw weer uithaal en wys op die jaarlikse Elgin Cool-wynfees.
Deelnemende wynplase gaan vanjaar weer vir besoekers wys waarom dié wynroete so bekend is vir sy koelklimaat-wyne. Jy kan onder meer wyn proe by die plase, smul aan kosse en deel wees van eksklusiewe feesgeleenthede soos onder meer proeë saam met die wynmaker, en keldertoere.
Gaan maak ook 'n draai by die gewilde Elgin Railway Market wat Saterdagaand die after-party gaan aanbied. Hier sal die stalletjies tot laat oop wees met musiekvermaak en 'n veiling ten bate van liefdadigheid. Daar sal ook genoeg vermaak en bedrywighede vir kinders wees en vriendelike honde op 'n leiband is welkom by van die plase.
Wanneer? Vrydag 1 en Saterdag 2 Mei.
Waar? Wynplase in die Elgin-Grabouw-omgewing.
Kaartjie? Dit kos R230 vir 'n naweekkaartjie en R180 vir 'n dagkaartjie. Die agterna-partytjie kos R150 per persoon en kaartjies is aanlyn of by die deur beskikbaar. Koop jou kaartjies aanlyn op Quicket.